Odluka Komisije od 25/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6904 - YAMAHA / KYB / KYB MOTORCYCLE SUSPENSION JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8039 - FREUDENBERG / VIBRACOUSTIC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/179/EZ: Odluka Komisije od 23. veljače 1998. o utvrđivanju detaljnih pravila službenog uzorkovanja za praćenje određenih tvari i njihovih ostataka u živim životinjama i proizvodima životinjskog podrijetla  Tekst značajan za EGP

text:
               03/Sv. 41

               HR

               Službeni list Europske unije

               104

         31998D0179

               L 065/31

               SLUŽBENI LIST EUROPSKE UNIJE

         ODLUKA KOMISIJE
   od 23. veljače 1998.
   o utvrđivanju detaljnih pravila službenog uzorkovanja za praćenje određenih tvari i njihovih ostataka u živim životinjama i proizvodima životinjskog podrijetla
   (Tekst značajan za EGP)
   (98/179/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća br. 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage Direktiva 85/358/EEZ i 86/469/EEZ i Odluka 89/187/EEZ i 91/664/EEZ (1), a posebno drugu točku njezinog članka 15. stavka 1.,
   budući da su postupci koje su utvrdila nadležna tijela država članica odgovorna za uzorkovanje i postupanje s uzorcima do njihovog dolaska u laboratorij nadležan za analizu izravno i neposredno povezani s prisutnošću nedopuštenih tvari u uzorcima i s mogućnošću otkrivanja ostataka određenih tvari; budući da su ti postupci, stoga, važna faza plana praćenja ostataka;
   budući da treba utvrditi i uskladiti detaljna pravila uzorkovanja kako bi se povećala učinkovitost planova praćenja koje države članice provode svake godine s ciljem otkrivanja određenih tvari i njihovih ostataka u živim životinjama i proizvodima životinjskog podrijetla;
   budući da uzorke treba uzimati u skladu s prilogom III. i IV. gore navedenoj Direktivi; budući da se u tom smislu moraju utvrditi i mjerila za odabir ciljanih uzoraka;
   budući da su mjere predviđene ovom Direktivom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Detaljna pravila službenog uzorkovanja, uključujući mjerila za odabir ciljanih uzoraka, određena su u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 23. veljače 1998.

            Za Komisiju

         Franz FISCHLER

            Član Komisije

      (1)  SL L 125, 23.5.1996., str. 10.
   PRILOG
   Pravila službenog uzorkovanja i postupanja sa službenim uzorcima
   I.   Nadležnosti

   1.1.   Inspektor

   Nadležno tijelo imenuje službene inspektore koji su nadležni za uzimanje, registriranje, pripremanje i organizaciju prijevoza službenih kontrolnih uzoraka pod odgovarajućim uvjetima.
   1.2   Ovlašteni laboratoriji

   Analize uzoraka vrše isključivo laboratoriji koje je nadležno tijelo ovlastilo za službenu kontrolu ostataka.
   Ovlašteni laboratoriji moraju obvezno sudjelovati u međunarodno priznatim programima vanjske procjene kakvoće i akreditiranja. Akreditacije se moraju dobiti prije 1. siječnja 2002.
   Takvi laboratoriji moraju dokazati svoju stručnost putem redovitog i uspješnog sudjelovanja u odgovarajućim programima ispitivanja osposobljenosti koje priznaju ili organiziraju nacionalni ili mjesni referentni laboratoriji.
   2.   Uzorkovanje

   2.1.   Temeljne postavke

   Kod svakog službenog uzimanja uzoraka, uzorkovanje mora biti nepredvidivo, neočekivano i ne smije se vršiti u neko unaprijed utvrđeno vrijeme niti nekog točno određenog dana u tjednu - države članice moraju poduzeti sve potrebne mjere opreza kako bi osigurale da pri pregledima bude stalno prisutan element iznenađenja.
   Uzorkovanje se vrši u različitim vremenskim razmacima tijekom cijele godine u objektima navedenim u stavku 1. Priloga III. Direktivi Vijeća br. 96/23/EZ (1). U tom smislu, treba imati na umu da se određene tvari primjenjuju samo u određenim sezonama.
   Ne dovodeći u pitanje odredbe plana praćenja ostataka, kod odabira uzoraka uzimaju se u obzir druge raspoložive informacije, npr. uporaba još nepoznatih tvari, iznenadna pojava bolesti u određenim regijama, sumnja na prijevarne radnje itd.
   2.2.   Strategija uzorkovanja

   Ciljevi plana praćenja ostataka su:

               (a)

               otkrivanje svih nedopuštenih uporaba kako su određene u članku 2. točki (b) Direktive 96/23/EZ;

               (b)

               kontrola sukladnosti s maksimalno dopuštenim količinama (MDK) ostataka veterinarskih lijekova utvrđenih u Prilogu I. i III. Uredbi Vijeća (EEZ) br. 2377/90 (2) i s najvećim dozvoljenim količinama ostataka pesticida utvrđenim u Prilogu II. Direktivi Vijeća 86/363/EEZ (3) ili s nacionalnim propisima o kontaminantima iz okoliša;

               (c)

               istraživanje i otkrivanje uzorka ostataka u hrani životinjskog podrijetla.

         2.3.   Prikupljanje uzorka

   2.3.1.   Definicije
   2.3.1.1.   Ciljani uzorak
   Ciljani uzorak je uzorak koji se uzima u skladu sa strategijom uzorkovanja određenom u gornjoj točki 2.2.
   2.3.1.2.   Uzorak kod postojanja sumnje
   Uzorak kod postojanja sumnje je uzorak koji se uzima:

               —

               slijedom pozitivnih rezultata utvrđenih na uzorku uzetom u skladu sa zahtjevima članka 5. Direktive br. 96/23/EZ,

               —

               slijedom članka 11.,

               —

               zbog zahtjeva članka 24.

         2.3.1.3.   Slučajni uzorak
   Slučajni uzorak je uzorak koji se uzima zbog statističkih razloga kako bi se dobili reprezentativni podaci.
   2.3.2.   Ciljano uzorkovanje na gospodarstvu
   2.3.2.1.   Mjerila za odabir ciljanog uzorka
   Gospodarstva na kojima će se obaviti uzorkovanje mogu se odabrati na temelju poznavanja lokalnih prilika ili na temelju bilo kojih drugih relevantnih podataka, kao što su sustav tova, pasmina ili spol životinja. Inspektor potom ocjenjuje cijeli stočni fond na gospodarstvu da bi odabrao životinje na kojima će se obaviti uzorkovanje. Ocjenjivanje se treba, između ostalog, temeljiti i na sljedećim mjerilima:

               —

               znakovi koji upućuju na uporabu farmakoloških djelatnih tvari,

               —

               sekundarne spolne značajke,

               —

               promjene ponašanja,

               —

               isti stupanj razvoja kod skupine životinja različite pasmine/kategorija,

               —

               životinje dobre konformacije i s malo masnoće.

         2.3.2.2.   Vrsta ciljanog uzorka koji će se uzeti
   Za otkrivanje farmakoloških djelatnih tvari uzimaju se odgovarajući prikladni uzorci u skladu s odredbama plana praćenja ostataka.
   2.3.3.   Ciljano uzorkovanje u objektima za primarnu preradu
   2.3.3.1.   Mjerila za odabir
   Pri ocjenjivanju životinjskih trupova i/ili životinjskih proizvoda koji će se uzorkovati inspektor treba uzeti u obzir, između ostalog, i ova mjerila:

               —

               spol, starost i vrstu životinje te sustav uzgoja,

               —

               podatke o proizvođaču,

               —

               znakove koji upućuju na uporabu farmakoloških djelatnih tvari,

               —

               uobičajenu praksu vezanu za uporabu određenih farmakoloških djelatnih tvari u dotičnom sustavu uzgoja.

         Pri uzimanju uzorka treba nastojati izbjegavati višekratno uzorkovanje kod istog proizvođača.
   2.3.3.2.   Vrsta prikupljenih uzoraka
   Za otkrivanje farmakoloških djelatnih tvari uzimaju se odgovarajući prikladni uzorci u skladu s odredbama plana praćenja ostataka.
   2.4.   Količina uzoraka

   U nacionalnom planu praćenja ostataka moraju se utvrditi najmanje količine uzoraka. Količina mora biti dovoljna da ovlaštenim laboratorijima omogući izvođenje analitičkih postupaka potrebnih za probiranje i za potvrdne analize.
   2.5.   Podjela na poduzorke

   Svaki se uzorak mora podijeliti na najmanje dva jednaka poduzorka na kojima se može obaviti cjelokupni analitički postupak, osim ako je to tehnički nemoguće ili ako to ne zahtijeva nacionalno zakonodavstvo. Podjela na poduzorke može se izvršiti na mjestu uzorkovanja ili u laboratoriju.
   2.6.   Spremnici za uzorke

   Uzorci se moraju prikupiti u prikladne spremnike koji osiguravaju cjelovitost i sljedivost uzorka. Spremnici posebno moraju sprečavati zamjenu, međusobnu kontaminaciju i degradaciju uzoraka. Spremnici moraju biti službeno plombirani.
   2.7.   Izvješće o uzorkovanju

   Za svaki se postupak uzorkovanja mora sastaviti izvješće.
   Inspektor mora u izvješće unijeti najmanje sljedeće podatke:

               —

               adresu nadležnih tijela,

               —

               ime inspektora ili identifikacijsku oznaku,

               —

               službenu oznaku uzorka,

               —

               datum uzorkovanja,

               —

               ime i adresu vlasnika ili osobe koja je zadužena za životinje ili životinjske proizvode,

               —

               naziv i adresu gospodarstva podrijetla životinje ili životinja (kod uzorkovanja na gospodarstvu),

               —

               registracijski broj objekta/broj klaonice,

               —

               identifikaciju životinje ili proizvoda,

               —

               životinjsku vrstu,

               —

               matricu uzorka,

               —

               lijekove davane tijekom posljednja četiri tjedna prije uzorkovanja (kod uzorkovanja na gospodarstvu),

               —

               tvar ili skupina tvari koja se ispituju,

               —

               posebne napomene.

         Broj primjeraka izvješća predviđa se ovisno o postupku uzorkovanja. Izvješće o uzorkovanju i njegove primjerke obvezno potpisuje inspektor; kod uzorkovanja na gospodarstvu može se pozvati uzgajivač ili njegov predstavnik da potpišu izvorni primjerak izvješća o uzorkovanju.
   Izvornik izvješća o uzorkovanju ostaje kod nadležnog tijela koje mora jamčiti da izvornik izvješća neće biti dostupan neovlaštenim osobama.
   Ako je potrebno o uzorkovanju se može obavijestiti uzgajivač ili vlasnik objekta.
   2.8.   Izvješće za laboratorij

   Izvješće za laboratorij koji sastavljaju nadležna tijela sadrži najmanje sljedeće podatke:

               —

               adresu nadležnih tijela,

               —

               ime inspektora ili identifikacijsku oznaku,

               —

               službenu oznaku uzorka,

               —

               datum uzorkovanja,

               —

               životinjsku vrstu,

               —

               matricu uzorka,

               —

               tvar ili skupina tvari koja se ispituju,

               —

               posebne napomene.

         Ovo se izvješće predaje ispitnom laboratoriju zajedno s uzorcima.
   2.9.   Prijevoz i skladištenje

   U planovima praćenja ostataka utvrđuju se prikladni uvjeti prijevoza i skladištenja za svaku kombinaciju analita i matrice kako bi se osigurala stabilnost analita i cjelovitost uzorka. Posebna se pozornost mora obratiti na transportne kutije, temperaturu i vrijeme isporuke nadležnom laboratoriju.
   U slučaju nepoštovanja zahtjeva plana praćenja, laboratorij odmah o tome obavješćuje nadležno tijelo.

      (1)  SL L 125, 23.5.1996., str. 10.

      (2)  SL L 224, 18.8.1990., str. 1.

      (3)  SL L 221, 7.8.1989., str. 43.


title: 97/524/EZ: Odluka Komisije od 9. srpnja 1997. o zajedničkom tehničkom propisu za zahtjeve u primjeni telefonije za digitalne poboljšane bežične telekomunikacije (DECT) (2. izdanje)  Tekst značajan za EGP

text:
               13/Sv. 039

               HR

               Službeni list Europske unije

               16

         31997D0524

               L 215/50

               SLUŽBENI LIST EUROPSKE UNIJE

               09.07.1997.

      ODLUKA KOMISIJE

   od 9. srpnja 1997.
   o zajedničkom tehničkom propisu za zahtjeve u primjeni telefonije za digitalne poboljšane bežične telekomunikacije (DECT) (2. izdanje)
   (Tekst značajan za EGP)
   (97/524/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/263/EEZ od 29. travnja 1991. o usklađivanju zakonodavstava država članica u odnosu na telekomunikacijsku terminalnu opremu, uključujući međusobno priznavanje njihove usklađenosti (1), kako je izmijenjena Direktivom 93/68/EEZ (2), a posebno njezin članak 6. stavak 2. drugu alineju,
   budući da je Komisija usvojila mjeru za utvrđivanje vrste terminalne opreme za koju je potreban zajednički tehnički propis kao i pripadajuću izjavu o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je, kako bi se proizvođačima osigurao stalan pristup tržištu, neophodno predvidjeti prijelazne odredbe u vezi s opremom koja je odobrena na temelju Odluke Komisije 94/472/EZ (3);
   budući da Odluku 94/472/EZ treba staviti izvan snage nakon isteka prijelaznoga razdoblja;
   budući da je zajednički tehnički propis koji se donosi ovom Odlukom u skladu s mišljenjem Odbora za odobravanje terminalne opreme (ACTE),
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu radijsku opremu za digitalne poboljšane bežične telekomunikacije (DECT) koja radi u frekvencijskom pojasu od 1 880 do 1 900 Mhz i namijenjena je za priključivanje na javnu telekomunikacijsku mrežu te koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćeni zahtjevi u primjeni telefonije za terminalnu opremu iz stavka 1.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 4. točke (g) Direktive 91/263/EEZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 4. točke (a) i točke (b) Direktive 91/263/EEZ i mora ispunjavati zahtjeve svih drugih direktiva koje se primjenjuju, a osobito direktiva Vijeća 73/23/EEZ (4) i 89/336/EEZ (5).
   Članak 3.
   U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 9. Direktive 91/263/EEZ primjenjuju ili osiguravaju primjenu usklađene norme iz članka 2. stavka 1. najkasnije u razdoblju od šest mjeseci nakon priopćenja o ovoj Odluci.
   Članak 4.
   1.   Odluka 94/472/EZ stavlja se izvan snage šest mjeseci nakon priopćenja o ovoj Odluci.
   2.   Terminalna oprema odobrena na temelju Odluke 94/472/EZ može se nastaviti stavljati na tržište i u uporabu pod uvjetom da takvo odobrenje nije izdano po isteku šest mjeseci od priopćenja o ovoj Odluci.
   Članak 5.
   Ova je Odluka upućena državama članicama.

      Sastavljeno u Bruxellesu 9. srpnja 1997.

            Za Komisiju

         Martin BANGEMANN

            Član Komisije

      (1)  SL L 128, 23.5.1991., str. 1.

      (2)  SL L 220, 31.8.1993., str. 1.

      (3)  SL L 194, 29.7.1994., str. 91.

      (4)  SL L 77, 26.3.1973., str. 29.

      (5)  SL L 139, 23.5.1989., str. 19.
   PRILOG

      Upućivanje na važeću harmoniziranu normu

   Harmonizirana norma iz članka 2. Odluke glasi:
   Radijski uređaji i sustavi (RES); priključni zahtjevi za primjene modela općeg pristupa (GAP) za terminalnu opremu za digitalne poboljšane bežične telekomunikacije (DECT)
   ETSI
   Europski institut za telekomunikacijske norme
   Tajništvo ETSI-ja
   TBR (tehnička osnova za propis) 10, 2. izdanje – siječanj 1997.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena harmonizirana norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene harmonizirane norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650, Route des Lucioles,

                           F-06921 Sophia Antipolis Cedex.

                           Commission of the European Communities (Komisiji Europskih zajednica)

                           DG XIII/A/2 - (BU 31, 1/7)

                           Rue de la Loi/Wetstraat 200,

                           B-1049 Bruxelles.

      (1)  SL L 109, 26.4.1983., str. 8.


title: 2011/259/EU: Odluka Komisije od 27. travnja 2011. o priznavanju Tunisa u pogledu obrazovanja, osposobljavanja i izdavanja svjedodžbi pomorcima za potrebe priznavanja svjedodžbi o osposobljenosti (priopćena pod brojem dokumenta C(2011) 2754)  Tekst značajan za EGP

text:
               06/Sv. 8

               HR

               Službeni list Europske unije

               333

         32011D0259

               L 110/34

               SLUŽBENI LIST EUROPSKE UNIJE

         ODLUKA KOMISIJE
   od 27. travnja 2011.
   o priznavanju Tunisa u pogledu obrazovanja, osposobljavanja i izdavanja svjedodžbi pomorcima za potrebe priznavanja svjedodžbi o osposobljenosti
   (priopćena pod brojem dokumenta C(2011) 2754)
   (Tekst značajan za EGP)
   (2011/259/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/106/EZ Europskog parlamenta i Vijeća od 19. studenoga 2008. o minimalnoj razini izobrazbe pomoraca (1), a posebno njezin članak 19. stavak 3.,
   uzimajući u obzir dopis francuskih tijela od 9. ožujka 2006. sa zahtjevom za priznavanje Tunisa kako bi se priznale svjedodžbe o osposobljenosti koje izdaje ta zemlja,
   budući da:

               (1)

               Države članice mogu odlučiti ovjeriti svjedodžbe pomoraca o osposobljenosti koje izdaju treće zemlje, uz uvjet da Komisija prizna odgovarajuću treću zemlju kao zemlju koja osigurava poštivanje zahtjeva Međunarodne konvencije o standardima za izobrazbu, izdavanju svjedodžbi i držanju straže pomoraca iz 1978., kako je izmijenjena (Konvencija STCW) (2).

               (2)

               Na temelju zahtjeva francuskih tijela Komisija je procijenila sustave pomorskog obrazovanja, osposobljavanja i izdavanja svjedodžbi u Tunisu kako bi provjerila poštuje li ta zemlja zahtjeve Konvencije STCW te jesu li poduzete odgovarajuće mjere za sprečavanje prijevara povezanih sa svjedodžbama. Ta se procjena temeljila na rezultatima inspekcijskog nadzora za utvrđivanje činjenica koji su proveli stručnjaci Europske agencije za sigurnost pomorskog prometa u travnju 2007.

               (3)

               Komisija je državama članicama dostavila izvješće o rezultatima procjene sukladnosti.

               (4)

               Naknadno je Komisija u dopisu od 28. siječnja 2009. zatražila od tuniskih vlasti da dostave dokaze kojima će pokazati jesu li nepravilnosti otkrivene tijekom procjene riješene na odgovarajući način.

               (5)

               Dopisom od 25. studenoga 2009. tuniske vlasti dostavile su tražene podatke i dokaze u vezi s provedbom odgovarajuće i u dovoljnoj mjeri korektivne radnje u svrhu rješavanja svih nedostataka utvrđenih tijekom procjene sukladnosti.

               (6)

               Ishod procjene sukladnosti i vrednovanja podataka koje su dostavila tuniska tijela dokazuju da Tunis ispunjava odgovarajuće zahtjeve Konvencije STCW, pri čemu je ta zemlja poduzela odgovarajuće mjere za sprečavanje prijevare u vezi sa svjedodžbama te bi je Unija stoga trebala priznati.

               (7)

               Mjere predviđene ovom Odlukom u skladu su s mišljenjem Odbora za sigurnost na moru i sprečavanje zagađenja uzrokovanog brodovima,

         DONIJELA JE OVU ODLUKU:
   Članak 1.
   Tunis se priznaje u pogledu obrazovanja, osposobljavanja i izdavanja svjedodžbi pomorcima za potrebe priznavanja svjedodžbi o osposobljenosti koje izdaje ta zemlja.
   Članak 2.
   Ova Odluka je upućena svim državama članicama.

      Sastavljeno u Bruxellesu 27. travnja 2011.

            Za Komisiju

         Siim KALLAS

            Potpredsjednik

      (1)  SL L 323, 3.12.2008., str. 33.

      (2)  Donijela ju je Međunarodna pomorska organizacija.


Odluka Komisije od 22/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6945 - ABB / POWER-ONE) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 13/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6827 - HONEYWELL / INTERMEC) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2014/336/EU: Odluka Komisije оd 5. lipnja 2014. o izmjeni odluka 2006/799/EZ, 2007/64/EZ, 2009/300/EZ, 2009/894/EZ, 2011/330/EU, 2011/331/EU i 2011/337/EU radi produljenja važenja ekoloških mjerila za dodjelu znaka za okoliš EU-a za određene proizvode (priopćeno pod brojem dokumenta C(2014) 3674)  Tekst značajan za EGP

text:
               7.6.2014

               HR

               Službeni list Europske unije

               L 168/112

         ODLUKA KOMISIJE
   оd 5. lipnja 2014.
   o izmjeni odluka 2006/799/EZ, 2007/64/EZ, 2009/300/EZ, 2009/894/EZ, 2011/330/EU, 2011/331/EU i 2011/337/EU radi produljenja važenja ekoloških mjerila za dodjelu znaka za okoliš EU-a za određene proizvode

         (priopćeno pod brojem dokumenta C(2014) 3674)

   (Tekst značajan za EGP)

      (2014/336/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak zaštite okoliša,
   budući da:

               (1)

               Odluka Komisije 2006/799/EZ (2) istječe 31. prosinca 2014.

               (2)

               Odluka Komisije 2007/64/EZ (3) istječe 31. prosinca 2014.

               (3)

               Odluka Komisije 2009/300/EZ (4) istječe 31. listopada 2014.

               (4)

               Odluka Komisije 2009/894/EZ (5) istječe 31. prosinca 2014.

               (5)

               Odluka Komisije 2011/330/EU (6) istječe 6. lipnja 2014.

               (6)

               Odluka Komisije 2011/331/EU (7) istječe 31. prosinca 2014.

               (7)

               Odluka Komisije 2011/337/EU (8) istječe 9. lipnja 2014.

               (8)

               Napravljena je procjena kako bi se ocijenile relevantnost i prikladnost trenutačnih ekoloških mjerila i s njima povezanih zahtjeva u pogledu procjene i provjere koji su utvrđeni Odlukama 2006/799/EZ, 2007/64/EZ, 2009/300/EZ, 2009/894/EZ, 2011/330/EU, 2011/331/EU i 2011/337/EU. Budući da su trenutačna ekološka mjerila i s njima povezani zahtjevi u pogledu procjene i provjere koji su utvrđeni u tim odlukama još uvijek u postupku revizije, primjereno je produljiti razdoblja važenja tih ekoloških mjerila i s njima povezanih zahtjeva u pogledu procjene i provjere do 31. prosinca 2015.

               (9)

               Odluke 2006/799/EZ, 2007/64/EZ, 2009/300/EZ, 2009/894/EZ, 2011/330/EU, 2011/331/EU i 2011/337/EU treba stoga na odgovarajući način izmijeniti.

               (10)

               Mjere predviđene ovom Odlukom u skladu su s mišljenjem Odbora uspostavljenog člankom 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Članak 6. Odluke Komisije 2006/799/EZ zamjenjuje se sljedećim:

      „Članak 6.
      Ekološka mjerila za skupinu proizvoda ‚sredstva za poboljšavanje tla’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 2.
   Članak 5. Odluke Komisije 2007/64/EZ zamjenjuje se sljedećim:

      „Članak 5.
      Ekološka mjerila za skupinu proizvoda ‚uzgojni supstrati’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 3.
   Članak 3. Odluke Komisije 2009/300/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚televizori’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 4.
   Članak 3. Odluke Komisije 2009/894/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚drveni namještaj’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 5.
   Članak 3. Odluke 2011/330/EU zamjenjuje se sljedećim:

      „Članak 3.
      Ekološka mjerila za skupinu proizvoda ‚prijenosna računala’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 6.
   Članak 3. Odluke 2011/331/EU zamjenjuje se sljedećim:

      „Članak 3.
      Ekološka mjerila za skupinu proizvoda ‚izvori svjetlosti’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 7.
   Članak 4. Odluke 2011/337/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚osobna računala’ i s njima povezani zahtjevi u pogledu procjene i provjere vrijede do 31. prosinca 2015.”

   Članak 8.
   Ova je Odluka upućena državama članicama.

      Sastavljeno u Bruxellesu 5. lipnja 2014.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  Odluka Komisije 2006/799/EZ od 3. studenoga 2006. o uspostavljanju revidiranih ekoloških mjerila i s njima povezanih zahtjeva u vezi s ocjenjivanjem i provjeravanjem za dodjelu znaka zaštite okoliša Zajednice sredstvima za poboljšavanje tla (SL L 325, 24.11.2006., str. 28.).

      (3)  Odluka Komisije 2007/64/EZ od 15. prosinca 2006. o utvrđivanju revidiranih ekoloških mjerila, i s njima povezanih zahtjeva za ocjenjivanje i verifikaciju, za dodjelu znaka zaštite okoliša Zajednice za uzgojne supstrate (SL L 32, 6.2.2007., str. 137.).

      (4)  Odluka Komisije 2009/300/EZ od 12. ožujka 2009. o utvrđivanju ekoloških mjerila za dodjelu znaka zaštite okoliša Zajednice za televizore (SL L 82, 28.3.2009., str. 3.).

      (5)  Odluka Komisije 2009/894/EZ od 30. studenoga 2009. o utvrđivanju ekoloških kriterija za dodjelu znaka za okoliš Zajednice za drveni namještaj (SL L 320, 5.12.2009., str. 23.).

      (6)  Odluka Komisije 2011/330/EU od 6. lipnja 2011. o utvrđivanju ekoloških mjerila za dodjelu znaka zaštite okoliša EU-a za prijenosna računala (SL L 148, 7.6.2011., str. 5.).

      (7)  Odluka Komisije 2011/331/EU od 6. lipnja 2011. o utvrđivanju ekoloških mjerila za dodjelu znaka zaštite okoliša EU-a za izvore svjetlosti (SL L 148, 7.6.2011., str. 13.).

      (8)  Odluka Komisije 2011/337/EU od 9. lipnja 2011. o utvrđivanju ekoloških mjerila za dodjelu znaka zaštite okoliša EU-a za osobna računala (SL L 151, 10.6.2011., str. 5.).


title: 2011/337/EU: Odluka Komisije od 9. lipnja 2011. o utvrđivanju ekoloških mjerila za dodjelu znaka zaštite okoliša EU-a za osobna računala (priopćena pod brojem dokumenta C(2011) 3737)  Tekst značajan za EGP

text:
               15/Sv. 23

               HR

               Službeni list Europske unije

               227

         32011D0337

               L 151/5

               SLUŽBENI LIST EUROPSKE UNIJE

         ODLUKA KOMISIJE
   od 9. lipnja 2011.
   o utvrđivanju ekoloških mjerila za dodjelu znaka zaštite okoliša EU-a za osobna računala
   (priopćena pod brojem dokumenta C(2011) 3737)
   (Tekst značajan za EGP)
   (2011/337/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku zaštite okoliša EU-a (1), a posebno njezin članak 8. stavak 2.,
   nakon savjetovanja s Odborom Europske unije za znak zaštite okoliša,
   budući da:

               (1)

               Prema Uredbi (EZ) br. 66/2010 znak zaštite okoliša može se dodijeliti proizvodima sa smanjenim utjecajem na okoliš tijekom njihovog cijelog životnog ciklusa.

               (2)

               U Uredbi (EZ) br. 66/2010 se predviđa utvrđivanje posebnih mjerila za znak zaštite okoliša EU-a prema skupinama proizvoda.

               (3)

               U Odluci Komisije 2001/686/EZ (2) utvrđena su ekološka mjerila i s njima povezani zahtjevi za ocjenjivanje i verifikaciju osobnih računala. Nakon preispitivanja mjerila iz te Odluke, u Odluci Komisije 2005/341/EZ (3) utvrđena su revidirana mjerila koja važe do 30. lipnja 2011.

               (4)

               Ta su mjerila bila dodatno preispitana u svjetlu najnovijeg tehnološkog razvoja. Povrh toga, između Vlade Sjedinjenih Američkih Država i Europske zajednice 2006. sklopljen je Sporazum (dalje u tekstu: Sporazum) o utvrđivanju mjerila za Energy Star i koji je odobren Odlukom Vijeća 2006/1005/EZ (4), kako je izmijenjena Odlukom 2010/C 186/1 od 12. kolovoza 2009. upravnih tijela, na temelju Sporazuma između Vlade Sjedinjenih Američkih Država i Europske zajednice o usklađivanju programa za označivanje energetske učinkovitosti uredske opreme, o preispitivanju specifikacija za računala iz Priloga C dijela VIII. Sporazuma (dalje u tekstu: Energy Star v5.0) (5).

               (5)

               Ta nova mjerila i s njima povezani zahtjevi za ocjenjivanje i verifikaciju, trebaju važiti za razdoblje od tri godine od dana donošenja ove Odluke.

               (6)

               Odluku 2005/341/EZ trebalo bi zamijeniti radi jasnoće.

               (7)

               Proizvođačima za čije je proizvode znak zaštite okoliša za osobna računala dodijeljen na temelju mjerila iz Odluke 2005/341/EZ trebalo bi osigurati prijelazno razdoblje kako bi imali dovoljno vremena svoje proizvode prilagoditi revidiranim mjerilima i zahtjevima. Proizvođačima bi, također, trebalo omogućiti da podnose zahtjeve na temelju mjerila iz Odluke 2005/341/EZ ili iz ove Odluke do isteka važenja te Odluke.

               (8)

               Mjere predviđene ovom Odlukom su u skladu s mišljenjem Odbora koji je uspostavljen na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Skupina proizvoda „osobna računala” sadrže: stolna računala, integrirana stolna računala, tanke klijente, zaslone i tipkovnice (kao samostalne jedinice) prema definiciji iz članka 2.
   Prijenosna računala, mini serveri, radne postaje, igrače konzole i digitalni okviri za slike se ne smatraju osobnim računalima za potrebe ove Odluke.
   Članak 2.
   Za potrebe ove Odluke primjenjuju se sljedeće definicije:

               1.

               „računalo” znači uređaj koji izvodi logičke operacije i obrađuje podatke, sposoban je koristiti naprave za unošenje podataka i računalne zaslone te sadrži središnju procesnu jedinicu (CPU) za izvođenje operacija. Za potrebe ove Odluke računala uključuju isključivo nepomične jedinice, uključujući stolna računala, integrirana stolna računala i tanke klijente.
               Ako pošiljka računala uključuje monitor, tipkovnicu ili bilo koji drugi uređaj za unošenje podataka, oni također moraju ispunjavati ova mjerila. Tipkovnice i zasloni se mogu koristiti i kao samostalne jedinice;

               2.

               „zaslon računala” znači zaslon i pripadajuću elektronsku opremu u jednom kućištu ili u okviru kućišta računala (npr. integrirano stolno računalo), koji prikazuje izlazne informacije iz računala preko jednog ili više ulaza, kao što su VGA, DVI, ulaz za ekran i/ili IEEE 1394. Primjeri tehnologija zaslona su zasloni s katodnom cijevi (CRT) i tekućim kristalima (LCD);

               3.

               „tipkovnica” znači uređaj za unošenje podataka pomoću niza tipki, koji se koristi za unošenje zasebnih podataka u računalo;

               4.

               „vanjski izvor napajanja” znači komponenta u odvojenom fizičkom kućištu van kućišta računala, namijenjena za pretvorbu ulaznog izmjeničnog napona iz električne mreže u niži istosmjerni napon radi napajanja računala. Vanjski izvor napajanja mora biti povezan s računalom preko pomične ili čvrsto pričvršćene električne veze utičnicom, kabla ili drugih žica;

               5.

               „unutarnji izvor napajanja” znači komponenta unutar kućišta računala, namijenjena za pretvorbu izmjeničnog napona iz električne mreže u istosmjerni napon radi napajanja komponenti računala. Za potrebe ove definicije unutarnji izvor napajanja mora biti unutar kućišta računala, ali odvojen od glavne ploče računala. Izvor napajanja mora biti povezan s električnom mrežom preko jednog kabla bez intermedijarnih krugova između izvora napajanja i električne mreže. Povrh toga, sve veze između izvora napajanja i komponenti računala, izuzev istosmjerne veze sa zaslonom integriranog stolnog računala, moraju biti unutar kućišta računala (tj. bez ikakvih vanjskih kablova od izvora napajanja do računala ili pojedinačnih komponenti). Unutarnji pretvarači istosmjernog napona (DC-DC) koji se koriste za pretvorbu jednog istosmjernog napona iz vanjskog izvora napajanja u višestruke napone za uporabu računala, se ne smatraju unutarnjim izvorima napajanja;

               6.

               „stolno računalo” znači računalo čija glavna jedinica treba biti smještena na trajnom položaju, često na stolu ili na podu. Nisu namijenjeni za prenošenje i imaju vanjski zaslon, tipkovnicu i miš. Namijenjeni su za široki niz kućnih i uredskih primjena;

               7.

               „integrirano stolno računalo” znači sustav u kojem računalo i zaslon djeluju kao jedinstvena jedinica koja prima izmjeničnu struju preko jednog kabla. Integrirana stolna računala dolaze u jednom od dva moguća oblika: (1) sustav u kojem su zaslon i računalo fizički uključeni u jednu jedinicu; ili (2) sustav sastavljen kao jedan sustav, u kojem je zaslon odvojen, ali povezan s glavnim kućištem napajačkim kabelom za istosmjernu struju, a računalo i zaslon se napajaju iz jednog izvora. Kao podskupina stolnih računala, integrirana stolna računala su obično namijenjena za pružanje sličnih funkcija kao i sustavi stolnih računala;

               8.

               „tanki klijent” znači računalo s neovisnim napajanjem koje za obavljanje primarnih funkcija ovisi o vezi s udaljenim računalnim izvorima. Glavne računalne funkcije (izvođenje programa, spremanje podataka, interakcija s drugim internetskim izvorima itd.) se izvode koristeći udaljene računalne izvore. Tanki klijenti iz ove definicije ograničavaju se na uređaje bez ugrađenih rotacijskih medija za spremanje podataka. Glavna jedinica tankog klijenta iz ove definicije mora biti namijenjena za smještaj na trajnom položaju (npr. na stolu) i nije prenosiva.

               9.

               „zasebna grafička procesorska jedinica (GPU)” znači grafički procesor s kontrolnim sučeljem za lokalnu memoriju i lokalnom grafičkom memorijom.

         Članak 3.
   Za dodjelu znaka zaštite okoliša EU-a prema Uredbi (EZ) br. 66/2010 artikl mora pripadati skupini proizvoda „osobna računala” prema definiciji iz članka 1. ove Odluke i mora ispunjavati ekološka mjerila i s njima povezane zahtjeve za ocjenjivanje i verifikaciju, određene u Prilogu ovoj Odluci.
   Članak 4.
   Mjerila za skupinu proizvoda „osobna računala” i s njima povezani zahtjevi za ocjenjivanje i verifikaciju važe za razdoblje od tri godine od dana donošenja ove Odluke.
   Članak 5.
   Za administrativne potrebe skupini proizvoda „osobna računala” dodjeljuje se šifra „013”.
   Članak 6.
   Odluka 2005/341/EZ stavlja se izvan snage.
   Članak 7.
   1.   Odstupajući od članka 6., zahtjevi za znak zaštite okoliša EU-a za proizvode koji pripadaju skupini proizvoda „osobna računala”, podneseni prije dana donošenja ove Odluke, ocjenjuju se u skladu s uvjetima iz Odluke 2005/341/EZ.
   2.   Zahtjevi za znak zaštite okoliša EU-a za proizvode koji pripadaju skupini proizvoda „osobna računala”, podneseni od dana donošenja ove Odluke, ali najkasnije do 30. lipnja 2011., mogu se temeljiti na mjerilima iz Odluke 2005/341/EZ ili mjerilima iz ove Odluke.
   Ti se zahtjevi ocjenjuju u skladu s mjerilima na kojima se temelje.
   3.   Ako se znak za zaštitu okoliša dodjeli na temelju zahtjeva koji je ocijenjen u skladu s mjerilima iz Odluke 2005/341/EZ, taj se znak može koristiti 12 mjeseci od dana donošenja ove Odluke.
   Članak 8.
   Ova je Odluka upućena državama članicama.

      Sastavljeno u Bruxellesu 9. lipnja 2011.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  SL L 242, 12.9.2001., str. 4.

      (3)  SL L 115, 4.5.2005., str. 1.

      (4)  SL L 381, 28.12.2006., str. 24.

      (5)  SL C 186, 9.7.2010., str. 1.
   PRILOG

      OKVIR

      Ciljevi mjerila

   Cilj mjerila je promicanje smanjenja štete u okolišu ili rizika u vezi s uporabom energije (globalno zatopljenje, acidifikacija, osiromašenje neobnovljivih izvora energije) smanjenjem potrošnje energije, smanjenjem štete u okolišu u vezi s korištenjem prirodnih resursa i smanjenjem štete u okolišu u vezi s korištenjem opasnih tvari smanjenjem uporabe tih tvari.

      MJERILA

   Za potrebe članka 3. mjerila se određuju za sljedeće pokazatelje:

               Zaslon

               Tipkovnica

               Osobno računalo

               Ušteda energije: računalo

               x

               Ušteda energije: zaslon

               x

               x

               Zahtjevi za upravljanje potrošnjom energije

               x

               x

               Napajanje: unutarnje

               x

               Bez žive u pozadinskim svjetlima

               x

               x

               Opasne tvari, smjese, plastični dijelovi

               x

               x

               x

               Buka

               x

               Sadržaj recikliranih materijala

               x

               x

               x

               Upute za uporabu

               x

               x

               x

               Dizajn pogodan za rastavljanje

               x

               x

               x

               Popravljivost

               x

               x

               Produljenje vijeka trajanja

               x

               Ambalaža

               x

               x

               x

      Zahtjevi za ocjenjivanje i verifikaciju

   Za svako mjerilo navode se posebni zahtjevi za ocjenjivanje i verifikaciju.
   Ako se od podnositelja zahtjeva traži da dostavi izjave, dokumentaciju, analize, izvješća o ispitivanjima ili druge dokaze usklađenosti s mjerilima, podrazumijeva se da takve isprave mogu izdati podnositelj zahtjeva i/ili njegov dobavljač ili više njih i/ili njihov dobavljač ili više njih itd., ovisno o slučaju.
   Ako je to moguće, ispitivanja izvode laboratoriji koji ispunjavaju opće zahtjeve norme EN ISO 17025 ili istovrijedne. Prema potrebi mogu se koristiti ispitne metode drukčije od onih navedenih za svako mjerilo ako nadležno tijelo koje ocjenjuje zahtjev prihvati njihovu istovrijednost.

      MJERILA ZA ZNAK ZAŠTITE OKOLIŠA EU-a

      Mjerilo 1. –   Ušteda energije

   (a)   Ušteda energije za stolna računala, integrirana stolna računala i tanke klijente
   Energetska učinkovitost stolnih i integriranih stolnih računala premašuje zahtjeve energetske učinkovitosti za pripadajuću kategoriju, određene u Sporazumu kako je izmijenjen specifikacijama Energy Star v5.0, za najmanje:

               —

               kategorija A: 40 %,

               —

               kategorija B: 25 %,

               —

               kategorija C: 25 %,

               —

               kategorija D: 30 %.

         Energetska učinkovitost tankih klijenata ispunjava barem zahtjeve energetske učinkovitosti za tanke klijente iz Energy Star v5.0.
   Prilagodbe kapaciteta, dozvoljene Sporazumom kako je izmijenjen specifikacijama Energy Star v5.0, mogu se izvoditi na istoj razini osim za zasebne grafičke procesorske jedinice (GPU) za koje se ne daje dodatna dozvola.
   (b)   Ušteda energije za zaslone računala

               i.

               Energetska učinkovitost zaslona računala u aktivnom modu premašuje zahtjeve energetske učinkovitosti određene u Energy Star v5.0, za najmanje 30 %;

               ii.

               potrošnja energije zaslona računala u modu mirovanja ne smije premašiti 1 W;

               iii.

               potrošnja energije zaslona računala u modu uključenosti, izmjerena pri najvećem osvjetljenju, je ≤ 100 W;

               iv.

               potrošnja energije zaslona računala u modu isključenosti ne smije premašiti 0,5 W.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s tim zahtjevima.

      Mjerilo 2. –   Upravljanje potrošnjom energije

   Računalo ispunjava sljedeće zahtjeve za upravljanje potrošnjom energije (1):
   (a)   Zahtjevi za upravljanje potrošnjom energije
   Osobna računala se isporučuju s aktiviranim sustavom za upravljanje potrošnjom energije u trenutku dostave kupcima. Postavke za upravljanje potrošnjom energije su:

               i.

               nakon 10 minuta isključivanje zaslona (zaslon u mirovanju);

               ii.

               nakon 30 minuta mirovanje računala (sistemski stupanj S3, suspended to RAM (STR)) (2).

         (b)   Zahtjevi mreže za upravljanje potrošnjom energije

               i.

               Osobna računala s Ethernetom mogu uključiti i isključiti funkciju wake on LAN (WOL) u modu mirovanja.

         (c)   Zahtjevi mreže za upravljanje potrošnjom energije (odnose se na osobna računala koja se distribuiraju isključivo prodajnim kanalima za poduzeća)

               i.

               Osobna računala s Ethernetom moraju ispunjavati jedan od sljedećih zahtjeva (3):

                           —

                           isporučuju se s funkcijom wake on LAN iz moda mirovanja kada su priključeni na izmjenični napon; ili

                           —

                           imaju komandu za aktivaciju WOL-a, koja je zadovoljavajuće dostupna iz korisničkog sučelja operacijskog sustava klijenta i preko mreže ako je računalo isporučeno poduzeću bez aktivirane funkcije WOL.

               ii.

               Osobna računala s Ethernetom mogu izaći iz moda mirovanja na daljinu (preko mreže) i preko programiranog buđenja (npr. Real time clock). Proizvođači moraju osigurati da se, tamo gdje proizvođač ima kontrolu (tj. konfiguraciju hardverskim, a ne softverskim postavkama), tim postavkama upravlja na središnjoj razini prema željama klijenta pomoću alata koje pruži proizvođač.

      Ocjenjivanje i verifikacija: Podnositelj zahtjeva nadležnom tijelu dostavlja izjavu kojom potvrđuje da je računalo isporučeno s gore navedenim ili boljim postavkama za upravljanje potrošnjom energije.

      Mjerilo 3. –   Unutarnji izvori napajanja

   Unutarnji izvori napajanja ispunjavaju barem zahtjeve energetske učinkovitosti za unutarnje izvore napajanja iz Energy Star v5.0.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s tim zahtjevima.

      Mjerilo 4. –   Živa u fluorescentnim žaruljama

   Živa ili njezini spojevi ne smiju biti namjerno dodani u pozadinska svjetla zaslona računala.

      Ocjenjivanje i verifikacija: Podnositelj zahtjeva nadležnom tijelu dostavlja izjavu da pozadinska svjetla zaslona računala ne sadrže više od 0,1 mg žive ili njezinih spojeva po žarulji. Podnositelj zahtjeva, također, dostavlja kratki opis uporabljenog sustava osvjetljenja.

      Mjerilo 5. –   Opasne tvari i smjese

   U skladu s člankom 6. stavkom 6. Uredbe (EZ) br. 66/2010 proizvod ili njegovi dijelovi ne smiju sadržavati tvari iz članka 57. Uredbe (EZ) br. 1907/2006 Europskog parlamenta i Vijeća (4) niti tvari ili smjese koje ispunjavaju kriterije za razvrstavanje u sljedeće razrede ili kategorije opasnosti u skladu s Uredbom (EZ) br. 1272/2008 Europskog parlamenta i Vijeća (5).
   Popis oznaka upozorenja:

               Oznaka upozorenja (6)

               Oznaka upozorenja (7)

               H300 Smrtonosno ako se proguta

               R28

               H301 Otrovno ako se proguta.

               R25

               H304 Može biti smrtonosno ako se proguta i unese u dišni sustav.

               R65

               H310 Smrtonosno u dodiru s kožom.

               R27

               H311 Otrovno u dodiru s kožom.

               R24

               H330 Smrtonosno ako se udiše.

               R23/26

               H331 Otrovno ako se udiše.

               R23

               H340 Može izazvati genetska oštećenja.

               R46

               H341 Sumnja na moguća genetska oštećenja.

               R68

               H350 Može uzrokovati rak.

               R45

               H350i Može uzrokovati rak ako se udiše.

               R49

               H351 Sumnja na moguće uzrokovanje raka.

               R40

               H360F Može štetno djelovati na plodnost.

               R60

               H360D Može naškoditi nerođenom djetetu.

               R61

               H360FD Može štetno djelovati na plodnost. Može naškoditi nerođenom djetetu.

               R60/61/60-61

               H360Fd Može štetno djelovati na plodnost. Sumnja na moguće štetno djelovanje na nerođeno dijete.

               R60/63

               H360Df Može štetno djelovati na nerođeno dijete. Sumnja na moguće štetno djelovanje na plodnost.

               R61/62

               H361f Sumnja na moguće štetno djelovanje na plodnost.

               R62

               H361d Sumnja na moguće štetno djelovanje na nerođeno dijete.

               R63

               H361fd Sumnja na moguće štetno djelovanje na plodnost. Sumnja na moguće štetno djelovanje na nerođeno dijete

               R62-63

               H362 Može štetno djelovati na djecu koja se hrane majčinim mlijekom.

               R64

               H370 Uzrokuje oštećenje organa.

               R39/23/24/25/26/27/28

               H371 Može uzrokovati oštećenje organa.

               R68/20/21/22

               H372 Uzrokuje oštećenje organa tijekom produljene ili ponavljane izloženosti.

               R48/25/24/23

               H373 Može uzrokovati oštećenje organa tijekom produljene ili ponavljane izloženosti.

               R48/20/21/22

               H400 Vrlo otrovno za vodeni okoliš.

               R50

               H410 Vrlo otrovno za vodeni okoliš s dugotrajnim učincima.

               R50-53

               H411 Otrovno za vodeni okoliš s dugotrajnim učincima.

               R51-53

               H412 Štetno za vodeni okoliš s dugotrajnim učincima.

               R52-53

               H413 Može uzrokovati dugotrajne štetne učinke na vodeni okoliš.

               R53

               EUH 059 Opasno za ozonski sloj.

               R59

               EUH 029 U dodiru s vodom oslobađa otrovni plin.

               R29

               EUH 031 U dodiru s kiselinama oslobađa otrovni plin.

               R31

               EUH 032 U dodiru s kiselinama oslobađa vrlo otrovni plin.

               R32

               EUH 070 Otrovno u dodiru s očima.

               R39-41

         Uporaba tvari ili smjesa koje prilikom obrade promijene svoja obilježja (npr. nisu više bioraspoložive, promijene kemijski sastav) u tolikoj mjeri da se identificirana opasnost više ne primjenjuje, izuzima se od gornjeg zahtjeva.
   Granične koncentracije za tvari ili smjese koje ispunjavaju kriterije za razvrstavanje u razrede ili kategorije opasnosti iz gornje tablice i za tvari koje ispunjavaju kriterije iz članka 57. točaka (a), (b) i (c) Uredbe (EZ) br. 1907/2006 ne smiju premašiti opće ili posebne granične koncentracije određene u skladu s člankom 10. Uredbe (EZ) br. 1272/2008. Ako su određene posebne granične koncentracije, one imaju prednost pred općim.
   Granične koncentracije za tvari koje ispunjavaju kriterije iz članka 57. točaka (d), (e) i (f) Uredbe (EZ) br. 1907/2006 ne smiju premašiti 0,1 % mase na masu.
   Sljedeće tvari/uporabe tvari se posebno izuzimaju od ovog zahtjeva:

               Homogeni dijelovi težine ispod 10 g

               Sve gore navedene izjave o opasnosti i oznake upozorenja

               Nikal u nehrđajućem čeliku

      Ocjenjivanje i verifikacija: Za svaki dio težine iznad 10 g podnositelj zahtjeva dostavlja izjavu o usklađenosti s ovim mjerilom zajedno s povezanom dokumentacijom kao što su izjave o sukladnosti potpisane od dobavljača tvari i kopije sigurnosno-tehničkih listova u skladu s Prilogom II. Uredbe (EZ) br. 1907/2006 za tvari ili smjese. Granične koncentracije se navode u sigurnosno-tehničkim listovima u skladu s člankom 31. Uredbe (EZ) br. 1907/2006 za tvari i smjese.

      Mjerilo 6. –   Tvari navedene u skladu s člankom 59. stavkom 1. Uredbe (EZ) br. 1907/2006

   Odstupanje od izuzeća iz članka 6. stavka 6. ne smije se odobriti za tvari određene kao tvari koje uzrokuju vrlo visoku zabrinutost i uključene na popis iz članka 59. Uredbe (EZ) br. 1907/2006, prisutne u smjesama, artiklu ili bilo kojem homogenom dijelu složenog artikla u koncentracijama većim od 0,1 %. Posebne granične koncentracije, određene u skladu s člankom 10. Uredbe (EZ) br. 1272/2008, primjenjuju se ako je koncentracija niža od 0,1 %.

      Ocjenjivanje i verifikacija: Popis tvari određenih kao tvari koje uzrokuju vrlo visoku zabrinutost i uključene na popis potencijalnih tvari u skladu s člankom 59. Uredbe (EZ) br. 1907/2006 može se naći ovdje:
   http://echa.europa.eu/chem_data/authorisation_process/candidate_list_table_en.asp
   Uputa na popis se navodi na dan podnošenja zahtjeva.
   Podnositelj zahtjeva dostavlja izjavu o usklađenosti s ovim mjerilom zajedno s povezanom dokumentacijom kao što su izjave o sukladnosti potpisane od dobavljača tvari i kopije sigurnosno-tehničkih listova u skladu s Prilogom II. Uredbi (EZ) br. 1907/2006 za tvari ili smjese. Granične koncentracije se navode u sigurnosno-tehničkim listovima u skladu s člankom 31. Uredbe (EZ) br. 1907/2006 za tvari i smjese.

      Mjerilo 7. –   Plastični dijelovi

               (a)

               Ako se u proizvodnom procesu koristi neki plastifikator, on mora ispunjavati zahtjeve za opasne tvari iz mjerila 5.i 6.
               Pored toga, proizvodu se ne smije namjerno dodati DNOP (di-n-oktil ftalat), DINP (di-izononil ftalat), DIDP (di-izodecil ftalat).

               (b)

               Sadržaj klora u plastičnim dijelovima ne smije biti veći od 50 % težine.

               (c)

               Smiju se koristiti isključivo oni biocidni proizvodi koji sadrže biocidne aktivne tvari uključene u Prilog IA Direktive 98/8/EZ Europskog parlamenta i Vijeća (8), i odobreni za uporabu u računalima.

      Ocjenjivanje i verifikacija: Nadležnom tijelu koje dodjeljuje znak dostavlja se potvrda potpisana od proizvođača, u kojoj se navodi usklađenost s tim zahtjevima. Istom nadležnom tijelu se, također, dostavlja izjava o usklađenosti potpisana od dobavljača plastike i biocidnih tvari i kopije sigurnosno-tehničkih listova za materijale i tvari. Moraju se jasno navesti svi uporabljeni biocidi.

      Mjerilo 8. –   Buka

   Deklarirana A-vrednovana razina buke (re 1 pW) sistemske jedinice osobnog računala u skladu sa stavkom 3.2.5. norme ISO 9296 ne smije premašiti:

               —

               40 dB (A) u modu pripravnosti,

               —

               45 dB (A) kod pogona tvrdog diska.

      Ocjenjivanje i verifikacija: Podnositelj zahtjeva nadležnom tijelu dostavlja izvješće u kojem potvrđuje da su razine emisija buke izmjerene u skladu s normom ISO 7779 i navedene u skladu s normom ISO 9296. U izvješću se navode izmjerene razine emisija buke u modu pripravnosti i kod pogona tvrdog diska, koje se navode u skladu sa stavkom 3.2.5. norme ISO 9296.

      Mjerilo 9. –   Sadržaj recikliranih materijala

   Vanjsko plastično kućište sistemske jedinice, monitor i tipkovnica sadrži težinski udio od najmanje 10 % recikliranih materijala nakon uporabe.
   Ocjenjivanje i verifikacija: Podnositelj zahtjeva nadležnom tijelu dostavlja izjavu u kojoj navodi postotak sadržaja recikliranih materijala nakon uporabe.

      Mjerilo 10. –   Upute za korisnike

   Osobno računalo i zaslon računala se prodaju zajedno s pripadajućim uputama za korisnike koje pružaju savjete za prikladnu uporabu radi zaštite okoliša. Te se informacije nalaze na jednom, lako dostupnom mjestu u uputama za korisnike te na internetskoj stranici proizvođača. Te informacije posebno uključuju:

               (a)

               potrošnju energije: vrijednost ukupne potrošnje energije (TEC) u skladu sa specifikacijama Energy Star v5.0 i najveća potrošnja energije za svaki operativni mod. Povrh toga, potrebno je navesti upute za uporabu uređaja u štednom modu;

               (b)

               informacije da energetska učinkovitost smanjuje potrošnju energije i time štedi novac smanjenjem računa za električnu energiju i da se isključivanjem osobnog računala ili zaslona iz električne mreže potrošnja smanjuje na nulu;

               (c)

               sljedeće informacije o načinima smanjenja potrošnje električne energije kada se osobno računalo i/ili zaslon ne koriste:

                           i.

                           isključivanje osobnog računala i/ili zaslona smanjuje potrošnju električne energije, ali svejedno troši određenu energiju;

                           ii.

                           smanjenjem osvjetljenja zaslona smanjuje se potrošnja energije;

                           iii.

                           fragmentacijom diska smanjuje se potrošnja energije i povećava vijek trajanja osobnog računala (to se ne odnosi na naprave u tvrdom stanju);

                           iv.

                           čuvari zaslona mogu spriječiti da se ekrani osobnog računala prebace u mod niže energetske potrošnje kada se ne koriste. Sprječavanjem aktivacije čuvara zaslona može se smanjiti potrošnja energije;

               (d)

               u uputama za korisnike ili na mrežnim stranicama proizvođača moraju se navesti informacije kojima se korisnike obavješćuje gdje mogu obaviti stručne popravke i servis osobnih računala i/ili zaslona, uključujući kontaktne podatke;

               (e)

               upute za pravilno zbrinjavanje osobnih računala i/ili zaslona u reciklažnim dvorištima ili kroz sustav prikupljanja proizvoda putem prodavača u skladu s Direktivom 2002/96/EZ Europskog parlamenta i Vijeća (9):

               (f)

               informacije da je proizvodu dodijeljen znak zaštite okoliša EU-a s kratkim objašnjenjem i uputom da se više informacija o znaku zaštite okoliša može naći na internetskoj stranici http://www.ecolabel.eu

               (g)

               svi priručnici za uporabu/popravak trebaju sadržavati reciklirani materijal i ne bi smijeli sadržavati klorom izbijeljeni papir.

      Ocjenjivanje i verifikacija: Podnositelj zahtjeva dostavlja izjavu o usklađenosti proizvoda s ovim zahtjevima i nadležnom tijelu dostavlja kopiju uputa za uporabu. Te se upute za korisnike tada prebacuju u računalo da ih korisnik može pročitati i stavljaju na raspolaganje na internetskoj stranici proizvođača.

      Mjerilo 11. –   Popravci koje može izvoditi korisnik

   Podnositelj zahtjeva krajnjem korisniku treba pružiti jasne upute u obliku priručnika (u tiskanom ili elektroničkom obliku) za izvođenje osnovnih popravaka. Podnositelj zahtjeva, također, treba osigurati da rezervni dijelovi budu dostupni najmanje pet godina od izlaska iz proizvodnje osobnog računala i/ili zaslona.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevima zajedno s kopijom priručnika za popravak.

      Mjerilo 12. –   Dizajn pogodan za rastavljanje

   Proizvođač treba dokazati da stručno osposobljeno osoblje alatima koje obično ima na raspolaganju može bez problema rastaviti osobno računalo/zaslon na sastavne dijelove radi popravaka i zamjene istrošenih dijelova, nadogradnje starih ili zastarjelih dijelova te odvajanja dijelova i materijala za recikliranje ili ponovnu uporabu.
   Za lakše rastavljanje:

               (a)

               ugrađene komponente osobnog računala mogu se rastaviti, npr. pomoću vijaka ili kopča, posebno za dijelove koji sadrže opasne tvari;

               (b)

               ploče s tiskanim krugom i/ili ostale komponente koje sadrže plemenite kovine mogu se bez problema ukloniti metodama ručnog odvajanja iz proizvoda kao cjeline i iz posebnih komponenti (kao što su diskovi) koje sadrže takve ploče kako bi se povećala oporaba materijala visoke vrijednosti;

               (c)

               svi plastični materijali u prevlakama/kućištu nemaju površinske premaze koji nisu primjereni za recikliranje ili ponovnu uporabu;

               (d)

               plastični dijelovi su od jednog polimera ili kompatibilnih polimera za recikliranje i imaju pripadajuću oznaku ISO 11469 ako im je težina veća od 25 g;

               (e)

               ne smiju se koristiti metalni umetci koji se ne mogu odvojiti;

               (f)

               podatci o naravi i količini opasnih tvari u osobnom računalu su prikupljeni u skladu s Direktivom Vijeća 2006/121/EZ (10) i Globalnim harmoniziranim sustavom za razvrstavanje i označivanje kemikalija (GHS).

      Ocjenjivanje i verifikacija: Uz zahtjev se dostavlja izvješće o ispitivanju u kojem se detaljno objašnjava rastavljanje osobnog računala. Izvješće uključuje shematski prikaz osobnog računala na kojem su označene glavne komponente i sve opasne tvari u njima. Može biti u pisanom ili audiovizualnom obliku. Informacije o opasnim tvarima se dostavljaju nadležnom tijelu u obliku popisa materijala u kojem se navodi vrsta materijala, korištena količina i položaj.

      Mjerilo 13. –   Produljenje vijeka trajanja

   Osobna računala imaju opremu koja omogućava sljedeće:

               i.

               zamjenu i nadogradnju memorijskih i grafičkih kartica;

               ii.

               mogućnost širenja: prisutnost najmanje četiri USB sučelja.

         Računalo je oblikovano tako da krajnji korisnik može bez problema zamijeniti i/ili nadograditi glavne komponente (uključujući memorijske pogone, CPU i kartice) koristeći uskočna, klizna ili kazetna kućišta za komponente.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevima.

      Mjerilo 14. –   Ambalaža

   Ako se koriste kartonske kutije, moraju biti od najmanje 80 % recikliranog materijala. Ako se za krajnje pakiranje koriste plastične vrećice, moraju biti od najmanje 75 % recikliranog materijala, biorazgradive ili prikladne za kompostiranje u skladu s definicijama iz norme EN 13432.

      Ocjenjivanje i verifikacija: Kod podnošenja zahtjeva zajedno s izjavom o usklađenosti s ovim mjerilom dostavlja se uzorak ambalaže proizvoda. Ovome mjerilu podliježe samo primarna ambalaža, kako je definirana u Direktivi 94/62/EZ Europskog parlamenta i Vijeća (11).

      Mjerilo 15. –   Informacije navedene na znaku zaštite okoliša

   Neobvezni znak s poljem za tekst sadrži sljedeći tekst:

               „—

               visoka energetska učinkovitost

               —

               jednostavno recikliranje, popravak i nadogradnja

               —

               pozadinska svjetla ne sadrže živu (zasloni)”.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevom i primjerak znaka zaštite okoliša kako će biti prikazan na ambalaži, proizvodu i/ili pripadajućoj dokumentaciji.

      (1)  Kako je definirano u Energy Star v5.0, izuzev zahtjeva za mirovanje zaslona.

      (2)  Ne primjenjuje se na tanke klijente.

      (3)  Tanki klijenti – primjenjuje se isključivo ako se softverska ažuriranja iz centralno upravljane mreže izvode dok je jedinica u modu mirovanja ili isključenosti. Tanki klijenti čiji standardni okvir za ažuriranje softvera ne zahtijeva planiranje van radnih sati se izuzimaju od ovog zahtjeva.

      (4)  SL L 396, 30.12.2006., str. 1.

      (5)  SL L 353, 31.12.2008., str. 1.

      (6)  Kako je predviđeno u Uredbi (EZ) br. 1272/2008.

      (7)  Kako je predviđeno u Direktivi Vijeća 67/548/EEZ (SL 196, 16.8.1967., str. 1.).

      (8)  SL L 123, 24.4.1998., str. 1.

      (9)  SL L 37, 13.2.2003., str. 24.

      (10)  SL L 396, 30.12.2006., str. 850.

      (11)  SL L 365, 31.12.1994., str. 10.


Odluka Komisije od 30/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6804 - MITSUBISHI CORPORATION / MITSUBISHI ELECTRIC CORPORATION / MELCO ELEVATOR VIETNAM) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/935/EZ: Odluka Komisije od 14. prosinca 2006. o izmjeni Dodatka B Priloga XII. Aktu o pristupanju iz 2003. s obzirom na određene objekte sektora mesa, ribe i mlijeka u Poljskoj (priopćena pod brojem dokumenta C(2006) 6498)  Tekst značajan za EGP

text:
               03/Sv. 51

               HR

               Službeni list Europske unije

               152

         32006D0935

               L 355/105

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2006.
   o izmjeni Dodatka B Priloga XII. Aktu o pristupanju iz 2003. s obzirom na određene objekte sektora mesa, ribe i mlijeka u Poljskoj
   (priopćena pod brojem dokumenta C(2006) 6498)
   (Tekst značajan za EGP)
   (2006/935/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XII. poglavlje 6. odjeljak B pododjeljak I. točku 1. podtočku (e),
   budući da:

               (1)

               Poljskoj su odobrena prijelazna razdoblja za određene objekte s popisa u dodatku B (1) Priloga XII. Aktu o pristupanju iz 2003.

               (2)

               Dodatak B Priloga XII. Akta o pristupanju iz 2003. izmijenjen je odlukama Komisije 2004/458/EZ (2), 2004/471/EZ (3), 2004/474/EZ (4), 2005/271/EZ (5), 2005/591/EZ (6), 2005/854/EZ (7), 2006/14/EZ (8), 2006/196/EZ (9), 2006/404/EZ (10) i 2006/555/EZ (11).

               (3)

               Prema službenoj izjavi nadležnog tijela Poljske, neki objekti u sektorima mesa, ribe i mlijeka dovršili su postupke osuvremenjivanja i sada su u potpunosti u skladu sa zakonodavstvom Zajednice. Određeni objekti prestali su s djelatnošću za koju im je odobreno prijelazno razdoblje. Ti se objekti stoga trebaju brisati s popisa objekata u pretvorbi.

               (4)

               Stoga je potrebno shodno tome izmijeniti Dodatak B Priloga XII. Aktu o pristupanju iz 2003.

               (5)

               Stalni veterinarski odbor za prehrambeni lanac i zdravlje životinja upoznat je s mjerama predviđenim u ovoj Odluci,

         DONIJELA JE OVU ODLUKU:
   Članak 1.
   Objekti na popisu u Prilogu ovoj Odluci brišu se iz Dodatka B Priloga XII. Aktu o pristupanju iz 2003.
   Članak 2.
   Ova je Odluka upućena državama članicama.

      Sastavljeno u Bruxellesu 14. prosinca 2006.

            Za Komisiju

         Markos KYPRIANOU

            Član Komisije

      (1)  SL C 227 E, 23.9.2003., str. 1392.

      (2)  SL L 156, 30.4.2004., str. 52.; ispravljeno u SL L 202, 7.6.2004., str. 39.

      (3)  SL L 160, 30.4.2004., str. 58.; ispravljeno u SL L 212, 12.6.2004., str. 31.

      (4)  SL L 160, 30.4.2004., str. 74.; ispravljeno u SL L 212, 12.6.2004., str. 44.

      (5)  SL L 86, 5.4.2005., str. 13.

      (6)  SL L 200, 30.7.2005., str. 96.

      (7)  SL L 316, 2.12.2005., str. 17.

      (8)  SL L 10, 14.1.2006., str. 66.

      (9)  SL L 70, 9.3.2006., str. 80.

      (10)  SL L 156, 9.6.2006., str. 16.

      (11)  SL L 218, 9.8.2006., str. 17.

      PRILOG

         Popis objekata koji se brišu iz Dodatka B Priloga XII. Aktu o pristupanju iz 2003.

         Objekti za meso

         Početni popis

                  Broj

                  Veterinarski broj

                  Naziv objekta

                  116.

                  18030203

                  Firma Produkcyjno – Handlowa „MAXPOL”

                  134.

                  20140103

                  Ubojnia Trzody i Bydła W. Gołaszewski, M. Duchnowski

                  167.

                  24630304

                  Zakłady Mięsne E. E. Pilśniak

                  175.

                  24700301

                  Zakłady Mięsne Mysłowice „Mysław” Sp. z o.o

                  206.

                  30610201

                  Zakład Rzeźniczo-Wędliniarski, P. Łyszczak

         Meso peradi

         Početni popis

                  Broj

                  Veterinarski broj

                  Naziv objekta

                  32.

                  20020601

                  Zakład Spożywczy „KABO” S.J. jawna

         Sektor ribe

         Početni popis

                  Broj

                  Veterinarski broj

                  Naziv objekta

                  5.

                  10141801

                  PPH „Morfish”

                  24.

                  28031801

                  „Atryb” Sp. z o.o

                  28.

                  28111801

                  PPHU „Tamir” M. Ilicz

         Sektor mlijeka

         Početni popis

                  Broj

                  Veterinarski broj

                  Naziv objekta

                  12.

                  04081601

                  PPHU „Agromlecz” Sp. z o.o

                  21.

                  08041603

                  ZPS i H H. Kużma

                  44.

                  14041601

                  OSM Sanniki

                  62.

                  24021606

                  „Grześmlecz” S.A. Bielsko-Biała Zakład Produkcji Bystra

                  63.

                  24031601

                  OSM Skoczów

                  64.

                  24641601

                  Czêstochowska SM „Mleczgal”

                  79.

                  26061601

                  OSM w Bidzinach

                  98.

                  30131601

                  Mleczarnia J. Korbik

                  104.

                  30201602

                  OSM Kowalew – Dobrzyca, Zakład Dobrzyca

                  105.

                  30211605

                  Akademia Rolnicza Rolnicze Gospodarstwo Doświadczalne AR „Złotniki”


Odluka Komisije od 05/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7437 - BLACKSTONE / TPG / KENSINGTON) prema Uredbi Vijeća (EZ) br. 139/2004 (Samo je engleski tekst vjerodostojan)